**Ministru kabineta noteikumu projekta “Grozījumi Ministru kabineta 2008.gada 11.marta noteikumos Nr. 173 “Valsts pamatbudžeta valsts autoceļu fonda programmai piešķirto līdzekļu izlietošanas kārtība””
sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Neaizpilda atbilstoši Ministru kabineta 2009. gada 15. decembra instrukcijas Nr.19 “Tiesību akta projekta sākotnējās ietekmes izvērtēšanas kārtība” 5.1 punktam. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likuma “Par autoceļiem”12. panta trešā un septītā daļa.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2020. gada 23. jūnijā stājās spēkā Administratīvo teritoriju un apdzīvoto vietu likums, kas tika izstrādāts, lai noteiktu administratīvi teritoriālo iedalījumu, ievērojot Latvijas Republikas Saeimas 2019. gada 21. marta paziņojumā “Par administratīvi teritoriālās reformas turpināšanu” noteikto.Ņemot vērā Administratīvo teritoriju un apdzīvoto vietu likuma pārejas noteikumu 2.punktu, kā arī to, ka administratīvi teritoriālās reformas ietvaros paredzēts mainīt atsevišķu administratīvo teritoriju iedalījumu un nosaukumus, nepieciešams izstrādāt grozījumus Ministru kabineta 2008. gada 11. marta noteikumos Nr.173 “Valsts pamatbudžeta valsts autoceļu fonda programmai piešķirto līdzekļu izlietošanas kārtība” (turpmāk – projekts) un precizēt 1. pielikuma tabulā noteikto pašvaldību ceļu un ielu finansēšanai paredzētās valsts budžeta mērķdotācijas (turpmāk – mērķdotācija) procentuālo sadalījumu, kas veidojas, sasummējot līdz šim spēkā esošā 1. pielikuma tabulā atrodamos novadu un teritoriālo vienību, mērķdotācijas procentuālos apjomus atbilstoši jaunajam administratīvi teritoriālajam iedalījumam.Jautājums par to pašvaldību (Augšdaugavas novada Bebrenes, Dvietes, Eglaines, Pilskalnes, Prodes un Šēderes pagasti, kā arī Subates un Ilūkstes pilsētas; Jelgavas novada Cenu, Ozolnieku un Salgales pagasti) mērķdotāciju apjomu, attiecībā uz kurām ir bijuši Satversmes tiesas spriedumi, kas stājas spēkā no 2022. gada 1. janvāra, par administratīvi teritoriālās reformas regulējuma atzīšanu par spēkā neesošu, tiks risināti pēc Satversmes tiesas spriedumiem atbilstošu lēmumu par administratīvi teritoriālo vienību piederību novadiem pieņemšanas, veicot atbilstošus noteikumu grozījumus.Projekts paredz, ka 1. pielikuma tabulā noteikto piemēro no 2021. gada 1. jūlija, kas ir datums, ar kuru izbeigsies visu bijušo pašvaldību domju pilnvaras un darbu uzsāk jaunizveidotās pašvaldības, kas izveidotas atbilstoši Administratīvo teritoriju un apdzīvoto vietu likumā noteiktajam.Papildus, ņemot vērā, ka, saskaņā ar Latvijas Republikas Uzņēmumu reģistra 2020. gada 9. decembra lēmumu Nr.6-12/122494 “Par reorganizācijas ierakstīšanu komercreģistrā” valsts akciju sabiedrības “Latvijas Valsts ceļi” statuss ir mainīts uz valsts sabiedrību ar ierobežotu atbildību “Latvijas Valsts ceļi”, noteikumu projekts paredz visā noteikumu tekstā redakcionāli precizēt kapitālsabiedrības uzņēmējdarbības formu. |
| 3. | Projekta izstrādē iesaistītās institūcijas un publiskas personas kapitālsabiedrības | Satiksmes ministrija. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Pašvaldības. |
| 2. | Tiesiskā regulējuma ietekme uz tautsaimniecību un administratīvo slogu | Administratīvi teritoriālās reformas ietvaros paredzēts mainīt atsevišķu administratīvo teritoriju iedalījumu un nosaukumus. Iepriekš minēto izmaiņu rezultātā tiek jaunizveidoti Aizkraukles (apvienojot Aizkraukles, Jaunjelgavas, Kokneses, Neretas, Pļaviņu un Skrīveru novadus) Augšdaugavas (apvienojot Daugavpils un Ilūkstes novadus), Ādažu (apvienojot Ādažu un Carnikavas novadus), Balvu (apvienojot Baltinavas, Balvu, Rugāju un Viļakas novadus), Bauskas (apvienojot Bauskas, Iecavas, Rundāles un Vecumnieku novadus), Cēsu (apvienojot Amatas, Cēsu, Jaunpiebalgas, Līgatnes, Pārgaujas, Priekuļu un Vecpiebalgas novadus), Dienvidkurzemes (apvienojot Aizputes, Durbes, Grobiņas, Nīcas, Pāvilostas, Priekules, Rucavas un Vaiņodes novadus), Dobeles (apvienojot Auces, Dobeles un Tērvetes novadus), Jelgavas (apvienojot Jelgavas un Ozolnieku novadus), Jēkabpils (apvienojot Aknīstes, Jēkabpils, Krustpils, Salas, Viesītes novadus un Jēkabpils pilsētu), Krāslavas (apvienojot Dagdas un Krāslavas novadus ar Grāveru, Kastuļinas un Šķeltovas pagastiem), Kuldīgas (apvienojot Alsungas, Kuldīgas un Skrundas novadus), Ķekavas (apvienojot Baldones un Ķekavas novadus), Limbažu (apvienojot Alojas, Limbažu un Salacgrīvas novadus), Ludzas (apvienojot Ciblas, Kārsavas, Ludzas un Zilupes novadus), Madonas (apvienojot Cesvaines, Ērgļu, Lubānas un Madonas novadus), Mārupes (apvienojot Babītes un Mārupes novadus), Ogres (apvienojot Ikšķiles, Ķeguma, Lielvārdes un Ogres novadus), Preiļu (apvienojot Preiļu, Riebiņu un Vārkavas novadus ar Aglonas pagastu), Rēzeknes (apvienojot Rēzeknes un Viļānu novadus), Ropažu (apvienojot Garkalnes, Ropažu un Stopiņu novadus ar Vangažu pilsētu), Saldus (apvienojot Brocēnu un Saldus novadus), Saulkrastu (apvienojot Saulkrastu un Sējas novadus), Siguldas (apvienojot Krimuldas, Mālpils un Siguldas novadus ar Inčukalna pagastu), Smiltenes (apvienojot Apes, Raunas un Smiltenes novadus), Talsu (apvienojot Dundagas, Mērsraga, Rojas un Talsu novadus), Tukuma (apvienojot Engures, Jaunpils, Kandavas un Tukuma novadus) un Valmieras (apvienojot Beverīnas, Burtnieku, Kocēnu, Mazsalacas, Naukšēnu, Rūjienas Strenču novadus un Valmieras pilsētu) novadi, kuru mērķdotācijas procentuālais apjoms noteikts sasummējot apvienoto novadu un teritoriālo vienību mērķdotācijas procentuālos apjomus. Pašvaldībām, kuras tiek apvienotas administratīvais slogs un secīgi tiesības un pienākumi, kā arī veicamās darbības samazinās, jo tās vairs nebūs mērķdotācijas saņēmējas, savukārt jaunizveidotajām pašvaldībām rodas jauns (tiek pārņemts) administratīvais slogs un secīgi tiesības un pienākumi, kā arī veicamās darbības, kas saistītas ar mērķdotācijas saņemšanu, tajā skaitā izlietojuma plānošanu. Iepriekš minētās izmaiņas neskar Rīgas, Daugavpils, Jelgavas, Jūrmalas, Liepājas, Rēzeknes un Ventspils pilsētas, kā arī Alūksnes, Gulbenes, Līvānu, Olaines, Salaspils, Valkas, Ventspils un Varakļānu novadus, kuru mērķdotācijas procentuālais apjoms nemainās un secīgi nemainās arī to tiesības un pienākumi, kā arī veicamās darbības.Ņemot vērā iepriekš minēto, kopumā administratīvā sloga izmaiņas nav paredzētas.  |
| 3. | Administratīvo izmaksu monetārs novērtējums | Ietekme uz administratīvo slogu nav paredzēta. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009. gada 25. augusta noteikumu Nr. 970 „Sabiedrības līdzdalības kārtība attīstības plānošanas procesā” 7.4.1 apakšpunktam sabiedrībai tika dota iespēja rakstiski sniegt viedokli par noteikumu projektu tā izstrādes stadijā. |
| 2. | Sabiedrības līdzdalība projekta izstrādē | Paziņojums par līdzdalības iespējām noteikumu projekta izstrādes procesā no 2021. gada 23. aprīļa līdz 7. maijam bija ievietots Satiksmes ministrijas tīmekļa vietnē <https://www.sam.gov.lv/lv/izstrade-esosie-attistibas-planosanas-dokumenti-un-tiesibu-akti>.  |
| 3. | Sabiedrības līdzdalības rezultāti | Iebildumi vai priekšlikumi netika saņemti. |
| 4. | Cita informācija | Ministru kabineta noteikumus pēc to pieņemšanas Ministru kabinetā izsludina, publicējot oficiālajā izdevumā "Latvijas Vēstnesis" ([www.vestnesis.lv](http://www.vestnesis.lv)), kā arī tie ir pieejami sistematizēti portālā Likumi.lv ([www.likumi.lv](http://www.likumi.lv) ). |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Satiksmes ministrija, pašvaldības. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Satiksmes ministrs T. Linkaits

Vīza: valsts sekretāre I. Stepanova